आग से झुलसी महिला, ससुराल वालों पर लगाया जलाने का आरोप
जमशेदपुर | पश्चिमबंगाल के बलरामपुर में आग से झुलसी महिला को परिजनों ने बुधवार को एमजीएम अस्पताल में भर्ती कराया है। घायल भादो दास की स्थिति गंभीर बनी हुई है। भादो दास के भाई मणिगोपाल दास के अनुसार बहन (भादो दास) को उसके पति तारकनाथ दास, ससुर रासबिहारी दास, सास और जेठ नीतू दास ने जान मारने की नीयत से जलाया है। पांच वर्ष पूर्व बहन की शादी तारकनाथ दास से हुई थी। उसका एक बेटा और एक बेटी है। 27 फरवरी की रात करीब नौ बजे बहन ने फोन कर बताया कि पति, सास, ससुर और जेठ मिलकर उसकी पिटाई कर रहे हैं। 28 फरवरी की सुबह भी उसने फोन कर पिटाई करने की बात कही।
hin_Deva hin_Deva